PressReader - Huisgenoot: 2018-01-25 - C­har­li­ze se seun lyk weer soos mei­sie
C­har­li­ze se seun lyk weer soos mei­sie
Die wê­reld gons na­dat die oopkop C­har­li­ze haar Jack­son weer soos ’n mei­sie laat aan­trek het
Huisgenoot - 2018-01-25 - Inhoud - Saam­ge­stel deur KIRSTIN BUICK
HUL­LE is die toon­beeld van ge­luk op die fo­to’s van hul ge­sins­be­soek aan Dis­ney­land. Die ma straal en kloek lief­de­vol oor haar kin­ders, en haar bloed­jies lag uit­bun­dig. Al­bei sprui­te is soos mei­sies aan­ge­trek, maar die een is ’n seun­tjie. Toe die ak­tri­se C­har­li­ze T­heron (42) haar kin­ders vroe­ër van­dees­maand na dié pret­park neem om haar aan­ge­no­me seun, Jack­son, se vyf­de ver­jaar­dag te vier, was hy aan­ge­trek in ’n span­broek en ’n by­pas­sen­de val­le­tjies­bloes, band­jie­skoe­ne en twee bol­la­tjies weers­kan­te van sy kop. Klein­sus Au­gust (2), wat ook deur C­har­li­ze as ba­ba aan­ge­neem is, was stem­mig ge­klee in ’n grys blom­rok­kie.
Toe die ge­sin die park ver­le­de jaar be­soek het om Jack­son se vier­de ver­jaar­dag te vier, was hy ook in mei­sies­kle­re aan­ge­trek. Hy het daar­die dag ’n pienk bal­le­trom­pie en pienk tek­kies ge­dra.
Hy is ook al voor­heen af­ge­neem in ’n pienk-en-wit streep­rok en ’ n prinses El­sa-pet kom­pleet met ’n lang wit vleg­sel net soos die ge­lief­de Fro­zen-ka­rak­ter.
Dis dui­de­lik die Os­car-be­kroon­de ak­tri­se gun haar kin­ders die vry­heid om hul­self uit te druk nes hul­le wil.
Haar kin­ders is ge­luk­kig – en bas­ta met so­si­a­le ver­wag­tings, glo sy.
Tog het dit in die so­si­a­le me­dia ge­gons oor haar be­slui­te. “Hoe­kom sal jy ’n swart seun­tjie aan­neem en hom dan ver­ne­der?” het ’n T­wit­ter-ge­brui­ker laat hoor. Nog een het ge­twiet: “Dit is ’n swart seun­tjie; nie ’n wit mei­sie met blon­de ha­re nie. Jou jis moet ge­skop word hier­voor.”
Maar daar is niks ver­keerd met seuns wat mei­sies­kle­re dra nie, het dr. Ha­rold Kop­le­wi­cz in re­ak­sie op die bo­haai oor die fo­to’s laat hoor. Hy is die stig­ter en voor­sit­ter van die New York­se C­hild Mind In­s­ti­tu­te, ’n or­ga­ni­sa­sie son­der wins­be­jag wat op kin­ders se gees­tes­ge­sond­heid fo­kus.
“Kin­ders jon­ger as vyf jaar speel dik­wels s­pe­le­tjies waar hul­le mooi aan­trek,” sê hy. “Die punt is: Jy het ’n ge­son­de en ge­luk­ki­ge seun­tjie wat net daar­van hou om hom uit te vat in mooi kle­re.”
Aa­ron Barks­da­le, ’n pop­kul­tuur­ru­briek­skry­wer, het C­har­li­ze ook ge­loof om­dat sy haar seun toe­laat om hom uit te druk.
“C­har­li­ze het haar seun die ge­leent­heid ge­gee om gen­der ver­der te ver­ken as bloot die bin­ne­stel­sel waar­vol­gens die sa­me­le­wing seuns en mei­sies in­deel,” het hy vir die web­tuis­te Re­fi­ne­ry29 ge­skryf. “Dit is nie net ’n voor­beeld van lief­de­vol­le ou­er­skap nie; dis ’n voor­beeld van vry­heid.
“C­har­li­ze laat Jack­son toe om die swart seun­tjie te wees wat hy wil wees.”
DIS juis haar rol as ma wat die Suid-A­fri­kaans ge­bo­re ak­tri­se voor­be­rei het vir haar jong­ste flie­krol – dié van ’n oor­werk­te ma van drie in die ko­mie­se dra­ma Tul­ly. Ja­son Reitman is die re­gis­seur en die draai­boek is deur Di­a­blo Co­dy ge­skryf. Dit is die­self­de span saam met wie C­har­li­ze in 2011 aan die on­ge­mak­lik eer­li­ke fliek Young A­dult ge­werk het.
Sy het on­langs op In­sta­gram ’n eer­ste ky­kie na die fliek ge­deel. In die video is am­per geen di­a­loog nie, net die aan­hou­den­de ge­huil van ’n ba­ba ter­wyl C­har­li­ze, wat mol­li­ger en af­ge­rem lyk, ag­ter haar kin­ders aan hard­loop, bors­melk uit­pomp en op die rus­bank aan die slaap raak ter­wyl hul­le ’n cha­os ver­oor­saak.
Die lok­prent ein­dig met C­har­li­ze wat die deur oop­maak vir ’n vrou (ge­speel deur Mac­ken­zie Da­vis) wat sê: “Ek’s Tul­ly. Ek is hier om na jou om te sien.”
C­har­li­ze het on­langs aan die A­me­ri­kaan­se tyd­skrif Pe­op­le ge­sê sy sou nooit die rol van Mar­lo in die fliek, wat in A­pril uit­ge­reik word, kon ver­tolk as sy nie self ’n ma was nie.
“As jy hoor jy moet moeg en oor­werk lyk vir ’n rol, is dit nie moei­lik om te ont­hou hoe daar­die eer­ste paar maan­de met ’n pas­ge­bo­re ba­ba voel nie,” het sy ge­sê.
“Ek dink dus die fliek het op die i­de­a­le tyd na my kant toe ge­kom,” sê C­har­li­ze.
“Daar is so­veel druk op ou­ers om al­les in hul le­we vol­maak te ba­lan­seer, en om dit met ’n glim­lag te doen. Ek wou dus ’n sto­rie ver­tel wat vir ou­ers sê die le­we is baie moei­li­ker vir ons wat ou­ers is, en dis ou­kei as jy hulp moet kry.” BRON­NE: PE­OP­LE, VANITY FAIR, RE­FI­NE­RY29, DAILY MAIL, VA­RI­E­TY
LINKS en REGS: C­har­li­ze T­heron moes be­hoor­lik bont­staan met die on­deun­de Jack­son en sy spe­le­ri­ge klein­sus, Au­gust, op hul be­soek aan Dis­ney­land in Ka­li­for­nië. ON­DER: C­har­li­ze sien geen fout met Jack­son se kle­re­drag nie.